-{You Are The Only One}- () песма је руског поп певача Сергеја Лазарева којом је представљао Русију на Песми Евровизије 2016. у Стокхолму. Композицију је урадио успешни евровизијски тандем — прослављени руски и грчки продуцент Филип Киркоров (представник Русије на Песми Евровизије 1995) и Димитрис Контопулос. За сценску изведбу побринуо се Фокас Евангелинос. Исти тим је стајао иза наступа Украјине у Београду 2008, коју је тада представљала Ани Лорак нумером "-{Shady Lady}-", као и наступа сестара Толмачов у Копенхагену 2014, песмом "-{Shine}-". Текст за песму написали су Џон Балард и Ралф Чарли. "You Are The Only One" је песма дужине три минуте и шест секунди поп жанра са назнакама шлагера. У песми, Сергеј пева о изгубљеној љубави и користи снагу природе не би ли повратио своју вољену. 29. јула 2016. снимљена је руска верзија песме под називом "Пусть весь мир подождёт" (Нека цео свет чека).